Magentos menteri magentos kewijakan lan aturan. Kruna inucap sekadinyané banget neket ring pemineh warga masyarakat. Kasujatian punika yukti nénten terbantahkan ring dunia pendidikan i raga, mawinan warga masyarakat kalintang akrab sareng kasujatian yéning wénten penggentosan menteri pendidikan sampun sida kapastikayang pacang wénten paubahan peraturan lan kewijakan. Teranyar inggih punika gagasan Menteri Pendidikan lan Kebudayaan i raga sané paling anyar, Muhadjir Efféndy. Ipun melémpar gagasan nerapang melajah ring sekolah awai penuh utawi full day school. Gagasan inucap ngawesanayang pro lan kontra. Paindikan punika kabligbagang ring sajroning acara Isin Gumi Radio Singaraja FM 92,0 Mhz rahina Buda, 10 Agustus 2016
Arta, Banjar
Ten setuju, antuk penerapan rerincikan punika, pacang meramapas hak-hak anak inucap lan tentunyané maius ring interaksi anak lan lingkungannyané. Lianan punika kebiasaan para orang tua sareng pianaknyané pacang mauwah.
Komang Budi Artana, Panji
Isinnyané megentos menteri taler megentos kewijakan lan kurikulum. Sané dados korban pastika generasi penerus bangsa puniki utawi para siswa. Kénkénang pang maju Indonésiané ?
Putra Perkasa, Tangguwisia
Gede Ringin, Sari Mekar
Tiang sanget tan mendukung program inucap, indayang pikayunin lan uratiang utamané di sekolah dasar, sampunang je awai ring sekolah, wantah 6 jam kemanten sampun méweh pisan nabdabin anak-anak sané mejaguran bisa kantos 4 kasus, napi malih awai ring sekolah napi dadosné ?
Nyoman Parwani, Tunjung
Wacana sané buduh yéning anak-anak sekolah kantos awai penuh. Nyeng akidik tan wénten dampak positifnyané malahan pacang ngawinang siswa strés. Ngiring sareng-sareng nolak wacana sané soléh puniki demi keséhatan méntal anak-anak i raga.
Kaki Dukuh, Seririt
Sekadinyané kwalitas pendidikan i raga puniki sampun sayan nedunang, nyabran usan magentos menteri kesarengin megentos kewijakan. Manut tiang diastun awai ring sekolah durung menjamin siswa sayan dueg. Septutnyané metode belajar siswa katincapang, asapunika taler serana sané prasida menunjang pendidikan kawewehin lan kejangkepin.
Pak Novi, Tunjung
Yéning punika katerapang sapunapi kesiapan para guru-guru sinah pacang maweweh anggaran sané ageng. Kajejehin bisa-bisa guruné sareng taler strés. Antuk prasida nincapang mutu pendidikan para siswa, sané patut kebenain inggih punika metode lan kurikulumnyané mangda sampunang sering mauwah.
Gede Pasek Sumerta, Panji Anom
Becikné batalang kemanten wecana inucap riantukan akéh kaonnyané. Menteri sepatutnyané nguratiang situasi lan kondisi boye je ngaryanin gagasan sané ngawinang masyarakat lan siswa merasa osah. (ama)
ban_Latn ban_Latn ban_Latn sun_Latn ban_Latn ind_Latn sun_Latn ban_Latn ban_Latn ban_Latn jav_Latn ban_Latn als_Latn ban_Latn ban_Latn ban_Latn